EkBass/fiwiki-20250220-pages-articles huggingface dataset:
Epilän rautatieasema

Epilän rautatieasema () Vaunut.org - Liikennepaikat oli rautatieliikennepaikka Tampere–Pori-radalla Epilän kaupunginosassa Tampereella. Liikennepaikka oli radan ensimmäisiä asemia, ja se avattiin vuonna 1895. Ensimmäinen liikennepaikkarakennus oli vain odotussuoja, joka valmistui vuonna 1896. Varsinainen asemarakennus valmistui vuonna 1918, mutta vaurioitui välittömästi Suomen sisällissodassa. Korjaustyöt valmistuivat vuonna 1920. Epilä oli tärkeä liikennepaikka rautatien alkuaikoina. Aseman läheisyyteen siirtyivät tapetti- ja maalitehtaat vuonna 1907. Hyvien liikenneyhteyksien ansiosta syntyi myös huvila-asutusta läheisen Epilänharjun rinteille. Aseman merkitys väheni Lielahden rautatieaseman avaamisen jälkeen 1928. Epilä muutettiin vain tavaraliikenteen käyttöön ja henkilöliikenne päättyi. Henkilöliikenteelle avattiin seisakevaihde vuonna 1931. Epilän liikennepaikka lakkasi olemasta henkilöliikenteen pysähdyspaikka vuonna 1979, ja se lakkautettiin vuonna 1983. Asemarakennus taloushuoneineen on purettu ja jäljellä on vain 1960-luvulla tehty kuormauslaituri. Vuonna 2022 esitellyissä suunnitelmissa on, että Epilän, Amurin, Messukylän ja Ylöjärven seisakkeet otettaisiin uudestaan käyttöön. == Lähteet == * Radan varrella - Suomen rautatieliikennepaikat, Iltanen Jussi, s. 117-118, kolmas painos, Karttakeskus 2011 === Viitteet === == Aiheesta muualla == *Kuvia Vaunut.org -sivustolla Luokka:Tampereen rautatieliikennepaikat Luokka:Tampereen entiset rakennukset ja rakennelmat Luokka:Pirkanmaan lakkautetut rautatieliikennepaikat Luokka:Lielahti Luokka:Suomen 1890-luvulla rakennetut rautatieliikennepaikat
Raholan seisake

Raholan seisake (, ratakm 196+323) Vaunut.org - Liikennepaikat oli rautatieliikennepaikka Tampere–Pori-radalla Ristimäen kaupunginosassa Tampereella. Seisake avattiin 1937 ja korotettiin miehitetyksi laituriksi 1952. Miehitys kuitenkin kesti vain kolme vuotta. Henkilöliikenne lopetettiin 1983 ja liikennepaikka lakkautettiin seuraavana vuonna. Laiturirakennus tehtiin vuonna 1951 sen ajan vaatimattomien asemarakennusten, kuten Jaatilan ja Törmän rautatieasemien tapaiseksi. Rakennus purettiin 2001. Hyvin lähelle Raholan seisakkeen entistä sijaintipaikkaa avattiin Tampereen seudun lähijunaliikennettä palveleva Tesoman seisake vuonna 2021. == Lähteet == * Jussi Iltanen: Radan varrella: Suomen rautatieliikennepaikat. 3. painos. [Helsinki]: Karttakeskus, 2011. ISBN 978-951-593-214-3 (sidottu). Sivu 118 === Viitteet === Luokka:Pirkanmaan lakkautetut rautatieliikennepaikat Luokka:Ristimäki Luokka:Tampereen entiset rakennukset ja rakennelmat Luokka:Tampereen rautatieliikennepaikat
Väinö Nurmimaa

Väinö Johannes Nurmimaa (1923–1995) oli suomalainen yritysjohtaja, koulutukseltaan diplomi-insinööri. Hänelle myönnettiin vuorineuvoksen arvonimi 1983. Hän oli Sanoma Oy:n toimitusjohtaja 1976–1985.Facta 2001, WSOY 1985, 12. osa, palsta 197 Sitä ennen hän oli Tesvision toimitusjohtaja 1959–1964, Rank Xeroxin toimitusjohtaja 1964–1967, Asea:n toimitusjohtaja 1967–1969, Saab- Valmetin toimitusjohtaja 1969–1971 ja Sanoma oy:n varatoimitusjohtaja 1971–1976.Kuka kukin on 1978 (Runeberg.org) Nurmimaan veli oli lavastaja Seppo Nurmimaa. == Lähteet == Luokka:Suomalaiset yritysjohtajat Luokka:Vuorineuvokset Luokka:Vuonna 1923 syntyneet Luokka:Vuonna 1995 kuolleet
Samosa

Samosa tai samoosa on friteerattu tai paistettu leivonnainen, jonka on sanottu olevan peräisin Keski-Aasiasta. Täytteenä käytetään esimerkiksi lihaa, kalaa, kanaa tai kasviksia. Samosien koko ja koostumus vaihtelee alueittain, mutta yleensä ne ovat kolmion tai nelitahokkaan muotoisia. Intiassa samosien kanssa tarjoillaan lisukkeena usein raitaa ja chutneyta. Resepteissä on paljon muuntelun varaa. Vegetable Samosa.jpg|Kasvissamosoita Samosachutney.jpg|Samosoita chutneyn ja vihreiden chilien kera Samsa in Karakol.jpg|Täytettyjä ja leikattuja samosoita valmiina paistettavaksi == Lähteet == ==Aiheesta muualla== Luokka:Suolaiset leivonnaiset Luokka:Nepalilainen keittiö Luokka: Myanmarilainen keittiö Luokka: Pakistanilainen keittiö Luokka: Indonesialainen keittiö Luokka: Arabialainen keittiö Luokka:Intialainen keittiö Luokka:Iranilainen keittiö Luokka: Tadžikistanilainen keittiö Luokka:Lähi-idän keittiö
Brofeldtin talo

Brofeldtin talo on Helsingin Kruununhaassa osoitteessa Pohjoisesplanadi 15 sijaitseva kolmikerroksinen uusrenessanssityylinen liike- ja toimistotalo, jonka rakensi vuonna 1830 kauppias Peter Brofeldt. Talo oli aluksi kaksikerroksinen, mutta luultavasti jo 1831 siihen rakennettiin kolmas kerros. Talossa oli pohjakerroksessa kauppapuoteja, toisessa kerroksessa oli Brofeldtin oma asunto ja kolmannessa kerroksessa vuokra-asunto. Taloon lisättiin jo 1830-luvun puolivälissä yksikerroksinen siipi Sofiankadun puolelle ja piharakennukset tontin pohjois- ja länsilaidoille. Brofeldt myi talon vuonna 1841 kauppias Aleksei Kudrakoffille, jonka kauppapuodista myytiin sitten muun muassa kaviaaria ja hanhenmaksaa. Vuonna 1863 C. Th. Mellgren suunnitteli taloon muutokset, joihin kuului uusi kaksikerroksinen siipirakennus Sofiankadun varrelle sekä piharakennuksien korotukset. Vuonna 1895 talon julkisivut muutettiin uusrenenssanssityylisiksi, Pohjoisesplanadin puolelle tehtiin näyteikkunat ja portaikko siirrettiin pääjulkisivun keskelle. Nämä muutokset suunnitteli arkkitehti Theodor Höijer. Brofeldtin taloa muutettiin jälleen vuosina 1912–1914, jolloin talon pihasiipi ja Sofiankadun puoleinen siipi purettiin ja tilalle rakennettiin uusi kolmikerroksinen siipirakennus Sofiankadun varteen sekä pihalle yksikerroksinen jugendtyylinen pankkisali. Nämä muutostyöt suunnittelivat arkkitehti Lars Sonck sekä arkkitehtitoimisto Valter Jung & Emil Fabritius. Samalla myös talon ullakolle rakennettiin toimistotiloja. Vuonna 1923 valmistui vielä arkkitehti Runar Finnilän suunnittelema lisärakennus talon pihalle. Pankki toimi talossa aina vuoteen 1931, jolloin talon osti Helsingin kaupunki. Vuosina 1968–1971 talossa tehtiin suuri peruskorjaus, jonka suunnitteli arkkitehti Aarno Ruusuvuori. Brofeldtin talossa on toiminut viimeksi Helsingin kaupungin rahatoimisto.Finna Helsingin kaupunginmuseo : Brofeldtin talo; Pohjoisesplanadi 15 & Sofiankatu 2; Helsinki Kertomuksia Helsingin kortteleista osa 36: Sarvikuono - Monet merkittävät kauppiassuvut aloittivat toimintansa Sarvikuonon korttelissa, Helsingin Sanomat 8.4.2006 == Lähteet == == Aiheesta muualla == Luokka:Helsingin suojellut rakennukset Luokka:Kruununhaka Luokka:Suomen 1800-luvulla rakennetut rakennukset ja rakennelmat Luokka:Helsingin liikerakennukset
Luvijärvi

Luvijärvi on kuivatettu järvi Luvialla Eurajoella Satakunnan maakunnassa. Se sijaitsee Luvian Perän kylässä Eurajoen ja Nakkilan, aiemmin Luvian ja Kiukaisten rajalla.Silver 2015:4, liite 1. Järven pinta-ala on noin 15 hehtaaria ja valuma-alue noin 1000 hehtaaria.Silver 2015: 4. Järvi on osa pienen rannikkovesistöalueen muodostavaa Harjajuovan–Pinkjärven valuma- aluetta, ja sen lasku-uomana on ollut Luvian Laitakarin luona Selkämereen laskevan Harjajuovan sivuhaara Korvenoja. Järvi kuivui, kun yläpuolista peltoaluetta kuivatettiin, ja kun myöhemmin järven alueella tehtiin ojituksia metsänparannusvaroilla metsänkasvun edistämiseksi. Vuonna 2015 entinen järvenpohja oli lähes kauttaltaan metsämaana. ==Lähteet== * ===Viitteet=== Luokka:Suomen kuivatetut järvet Luokka:Luvia Luokka:Harjajuovan–Pinkjärven vesistö Luokka:Eurajoen järvet
Carl Theodor Mellgren

Carl Theodor Mellgren (8. toukokuuta 1836 Tukholma – 10. syyskuuta 1905 Tukholma) oli ruotsalainen Venäjällä työskennellyt arkkitehti ja akateemikko. Mellgrenin vanhemmat olivat mitalinkaivertaja Karl Magnus Mellgren ja Natalia Hjorth. Hän sai ylioppilastodistuksen yksityisesti 1854 ja opiskeli sitten Helsingin teknillisessä reaalikoulussa ja Tukholman taideakatemiassa valmistuen arkkitehdiksi. Mellgren toimi Moskovan kenraalikuvernöörin virkamiehenä 1877–1891 ja hän oli samalla kuvernementinhallinnon rakennusosastolla teknikkona. Hänet aateloitiin Venäjällä 1888 ja hän sai valtioneuvoksen arvonimen. == Rakennuksia == * Brofeldtin talon muutostyöt, Helsinki 1863 == Kirjallista tuotantoa == * Nordiska välgörenhetsföreningens i Moskva kalender för skottåret 1892 ; sammanstäld af Theodor Mellgrén. Åbo 1892 == Lähteet == Luokka:Ruotsalaiset arkkitehdit Luokka:Akateemikot Luokka:Vuonna 1836 syntyneet Luokka:Vuonna 1905 kuolleet
Muhammad Alin moskeija

Muhammed Alin moskeija on moskeija Kairon linnoituksessa Kairon keskustan lähistöllä Egyptissä. Moskeijan rakennutti Muhammad Ali vuosina 1830–1848. ==Galleria== File:Flickr - MiqsPix - The Mosque of Muhammad Ali Cairo Egypt.jpg|Moskeijan julkisivua Image:M.Ali.Moschee innenhof.JPG|Sisäpiha (sahn) ja kellotorni Image:M.Ali Mosque6.JPG|Alabasterilla pinnoitettua sisäpihan seinustaa File:Kairo Zitadelle Muhammad-Ali-Moschee 09.jpg|Kupolien sisäpuolten koristelua Image:Tomb Muhammad Ali Pasha 2.jpg|Muhammad Alin hauta moskeijan sisällä Image:Flickr - archer10 (Dennis) - Egypt-13A-042.jpg|Alabasterilla pinnoitettuja sisätiloja Image:Flickr - archer10 (Dennis) - Egypt-13A-050.jpg|Moskeijan minbar eli saarnatuoli Luokka:Kairon rakennukset ja rakennelmat Luokka:Egyptin moskeijat
Aschanin talo (Helsinki)

Aschanin talo eli Apteekin talo on Helsingin Kruununhaassa osoitteessa Pohjoisesplanadi 17 sijaitseva kolmikerroksinen liike- ja toimistotalo. Talo on julkisivuiltaan uusrenessanssityylinen ja valmistui vuonna 1971. Talo vastaa ulkoasultaan paikalla aiemmin ollutta apteekkari Carl Aschanin vuonna 1833 rakentamaa taloa. Aiempi Aschanin talo oli alun perin empiretyylinen, ja sen suunnitteli rakennusmestari Gabriel Andsten. Pohjoisesplanadin ja Unioninkadun kulmassa olleen talon kulma oli pyöristetty, ja kulmassa apteekin oven edessä oli neljän doorilaisen pylvään muodostama kaareva kolonnadi. Talon julkisivut muutettiin vuonna 1877 uusrenessanssityylisiksi F. A. Sjöströmin suunnitelmien mukaan. Samalla myös rakennuksen kulmassa olleet pylväät poistettiin. Alkuperäinen rakennus purettiin 1960-luvun lopulla, kun sen toisen päädyn havaittiin vajonneen muuta rakennusta alemmaksi. Aschanin talon julkisivut rakennettiin uudestaan 1968–1971. Suunnittelusta vastasi arkkitehti Aarno Ruusuvuori. Uudisrakennuksen julkisivut vastasivat Sjöströmin suunnittelemaa ulkoasua. Uuteen taloon sijoitettiin Helsingin kaupungin virastoja. Nykyisin talossa sijaitsee myös ravintola.Finna Helsingin kaupunginmuseo : Aschanin talo Kertomuksia Helsingin kortteleista osa 36: Sarvikuono - Monet merkittävät kauppiassuvut aloittivat toimintansa Sarvikuonon korttelissa, Helsingin Sanomat 8.4.2006Puretut talot: Helsinki purki Apteekin talon ja rakensi tilalle kopion – Tunnistatko eroa? Helsingin Sanomat 27.4.2015 == Lähteet == == Aiheesta muualla == Luokka:Helsingin suojellut rakennukset Luokka:Kruununhaka Luokka:Uudelleenrakennetut rakennukset ja rakennelmat
Sayyidah Zaynab

Sayyidah Zaynab (, Sayyeda Zeinab, suom. ’rouva Zaynab’) eli Set Zaynab, on kaupunki Syyrian pääkaupunki Damaskosta ympäröivässä Rif Dimašqin maakunnassa. Kaupunki on Damaskoksen maaseutupiirikunnan (Markaz Rif Dimašq) suurin kaupunki. Vuoden 2004 väestönlaskennassa kaupunkiin kirjattiin 136 427 ja koko piirikuntaan 902 216 asukasta. Kaupunki on Syyrian pääkaupunki Damaskoksen kaakkoinen esikaupunki, keskustojen väli on vain yhdeksän kilometriä. Kaupungin nimi viittaa profeetta Muhammadin lapsenlapseen, tytär Fatima bint Zahran lapseen Zainab bint Aliin. 1990-luvulla aiemman pyhäkön paikalle rakennettua kaupungin päämoskeijaa, jossa uskotaan olevan rouva Zainabin hauta, pidetään suuressa arvossa. Osa islamintulkinnoista katsoo Zainab bint Alin osaksi Muhammadin talonväkeä, Ahl al-Baitia. ==Lähteet== ==Aiheesta muualla== *Iranians protest Syria 'shrine desecration' (31.3.2013) (aljazeera.com) Luokka:Syyrian kaupungit Luokka:Rif Dimašqin maakunta
Ramūnas Butautas

Ramūnas Butautas (s. 22. toukokuuta 1964 Kaunas, Liettuan SNT, Neuvostoliitto) on liettualainen koripallovalmentaja. Hän on koripalloilija Stepas Butautasin poikahttp://www.euroleague.net/news/i/64030/zalgiris-tabs-ramunas-butautas-as- new-boss. Butautas on valmentanut seurajoukkueita Liettuan lisäksi Latviassa, Ukrainassa ja Kazakstanissa. Hän valmensi Liettuan miesten maajoukkuetta vuosina 2007–2009, jolloin se voitti pronssia Espanjan EM-kilpailuista 2007 ja sijoittui neljänneksi Pekingin kesäolympialaisissa 2008 sekä 11:nneksi Puolan EM-kilpailuissa 2009.euroleaguebasketball.net == Lähteet == * Profiili basketnews.lt * Profiili euroleaguebasketball.net === Viitteet === Luokka:Liettualaiset koripallovalmentajat Luokka:Vuonna 1964 syntyneet Luokka:Elävät henkilöt
Giedrius Gustas

Giedrius Gustas (s. 4. maaliskuuta 1980 Kaunas, Liettuan SNT, Neuvostoliitto) on liettualainen koripalloilija. Pelintekijänä tai heittävänä takamiehenä pelaava Gustas on voittanut urallaan muun muassa Euroliigan mestaruuden, EuroCupin mestaruuden ja Liettuan sekä Latvian mestaruudet.euroleague.net Liettuan maajoukkueessa Gustas voitti Euroopan mestaruuden Ruotsista 2003 ja EM-pronssia Espanjasta 2007.archive.fiba.com == Lähteet == * Giedrius Gustas Europe Stats Basketball-Reference.com * Profiili archive.fiba.com * Profiili euroleague.net * Giedrius Gustas basketball profile eurobasket.com === Viitteet === Luokka:Liettualaiset koripalloilijat Luokka:Vuonna 1980 syntyneet Luokka:Elävät henkilöt
Jaramana

Jaramana () on kaupunki Syyrian pääkaupunkia ympäröivän Rif Dimašqin maakunnan Damaskoksen maaseutupiirikunnassa (Markaz Rif Dimašq). Vuoden 2004 väestönlaskennassa kaupunkiin kirjattiin 114 363 asukasta. Jaramana on eräs Syyrian pääkaupunki Damaskoksen kaupunkirakenteeseen kiinnikasvanut lähiökaupunki. Siitä länsiluoteeseen sijaitsevaan pääkaupungin ydinkeskustaan on vain runsaan viiden kilometrin matka. Kaupungissa on palestiinalaisten pakolaisleiri. Syyrian sisällissodan aikana kaupungissa on tehty pommiattentaatteja. ==Lähteet== ==Aiheesta muualla== *Syria: dozens killed in clashes after suicide attack in Damascus (9.10.2013) (theguardian.com) *At least 6 dead, many injured in car bomb attack in Damascus suburb Jaramana (photos, video) (29.10.2012) (rt.com) Luokka:Syyrian kaupungit Luokka:Rif Dimašqin maakunta
Kristjan Kangur

Kristjan Kangur (s. 23. lokakuuta 1982 Pärnu) on virolainen koripalloilija. Pienenä tai isona laitahyökkääjänä pelaava Kangur on pelannut kotimaansa lisäksi Saksassa, Ranskassa ja Italiassa. Hän on voittanut muun muassa Italian ja Viron mestaruudet ja cup-mestaruudet.euroleague.net Hänet on valittu useasti Viron vuoden koripalloilijaksi. Viron maajoukkueessa Kangur pelasi 7,4 pisteen ottelukohtaisella keskiarvolla vuoden 2015 EM-kilpailuissa, missä maa karsiutui pudotuspelivaiheesta.archive.fiba.com == Lähteet == * Kristjan Kangur Europe Stats Basketball-Reference.com * Profiili archive.fiba.com * Profiili euroleague.net * Kristjan Kangur basketball profile eurobasket.com === Viitteet === Luokka:Virolaiset koripalloilijat Luokka:Vuonna 1982 syntyneet Luokka:Elävät henkilöt
Duma

Duma (, myös muodossa Douma) on kaupunki Syyrian pääkaupunkia ympäröivän Rif Dimašqin maakunnan Damaskoksen maaseutupiirikunnassa (Markaz Rif Dimašq). Vuoden 2004 väestönlaskennassa kaupunkiin kirjattiin 110 893 asukasta. Duma on Syyrian pääkaupungin Damaskoksen kaupunkirakenteeseen kiinnikasvanut lähikaupunki. Damaskos sijaitsee 12 kilometriä Dumasta lounaaseen. Kaupunki on ollut useasti Syyrian hallituksen joukkojen iskujen kohteena Syyrian sisällissodan aikana. Kesällä 2015 Syyrian armeijan raportoitiin ampuneen kapinallisalueenaan pitämänsä kaupungin asuinalueelle epätarkkoja ”elefanttipommeja” ja toisessa iskussa ohjuksia, mitkä molemmat iskut tappoivat useita kymmeniä ihmisiä. Lokakuun lopulla 2015 raportoitiin Syyrian hallituksen joukkojen iskeneen ohjuksin siviiliväestöä vastaan Duman torialueella, jolloin ainakin 40 ihmistä, mukana naisia ja lapsia, sai surmansa ja noin sata loukkaantui. Jo saman päivän aikana uhriluku nousi 57:ään, ja uhreista viisi oli lapsia. ==Lähteet== ==Aiheesta muualla== *Ziad Haydar: Signs of a settlement in Duma, Syria (15.5.2014) (al-monitor.com) *Erika Solomon, Reuters: Young children, entire families among almost 200 'massacred' in besieged Syrian city of Douma (29.6.2012) (nationalpost.com) Luokka:Syyrian kaupungit Luokka:Rif Dimašqin maakunta
Piitsjoen metsärata

Piitsjoen metsärata oli Suojärvellä sijainnut kapearaiteinen Metsähallituksen metsärautatie, joka oli käytössä vuosina 1938–1940. Rata alkoi Matkaselkä–Suojärvi-radan varrella Näätäojan ja Paperon välissä olleesta Piitsojan liikennepaikasta ja suuntautui etelään kohti Neuvostoliiton rajaa. Radan raidelevys oli 750 mm ja pituus noin 13 kilometriä. Resiina: Keskustelu Piitsjoen metsäradasta Radalla oli käytössä Lokomon valmistama 0–4–0T höyryveturi valmistusnumero 124/1938. Veturi evakuoitiin 1940 Suomeen ja se oli käytössä sitten Eskolan metsäradalla. Veturi luovutettiin 1945 Neuvostoliittoon. Resiina : Lokomon yksityisille valmistamat kapearaideveturit == Lähteet == Luokka:Suojärvi Luokka:Suomen kapearaiteiset rautatiet Luokka:Luovutettujen alueiden rautatiet Luokka:Teollisuusjunat ja -radat
Siim-Sander Vene

Siim-Sander Vene (s. 12. marraskuuta 1990 Tartto, Viron SNT, Neuvostoliitto) on virolainen koripalloilija. Pienenä tai isona laitahyökkääjänä pelaava Vene on pelannut kotimaansa lisäksi Liettuassa, Latviassa ja Saksassa. Hän on voittanut muun muassa Liettuan, Latvian ja Baltian liigan mestaruudet.euroleague.net Viron maajoukkueessa Vene pelasi 7,8 pisteen ottelukohtaisella keskiarvolla vuoden 2015 EM-kilpailuissa, missä maa karsiutui pudotuspelivaiheesta.archive.fiba.com == Lähteet == * Siim Sander Vene Europe Stats Basketball-Reference.com * Profiili archive.fiba.com * Profiili euroleague.net * Siim-Sander Vene basketball profile eurobasket.com === Viitteet === Luokka:Virolaiset koripalloilijat Luokka:Vuonna 1990 syntyneet Luokka:Elävät henkilöt
Hannu Honkanen

Hannu Honkanen (s. 3. joulukuuta 1965 Rovaniemi) on suomalainen jalkapalloilija. Hän oli pelipaikaltaan keskikenttäpelaaja. Honkanen on Rovaniemen Palloseuran kasvatti. Hän teki ensiesiintymisensä seuran edustusjoukkueessa SM-sarjan kaudella 1984. Honkanen pelasi RoPS:ssa yhteensä kahdentoista kauden ajan, esiintyen useiden loukkaantumisten rajoittamana vain 84 pääsarjaottelussa. Vuonna 1986 hän oli mukana voittamassa Suomen Cupin finaalia.Miesten Suomen Cupin mestarijoukkueet 1955- Kausina 1992 ja 1994 Honkanen pelasi myös lainalla Kakkosen Rovaniemen Lapissa ja Visan Pallossa. Hän lopetti uransa saman sarjatason Rovaniemen Kanuunoissa 1996. Honkasen isä Tauno Honkanen oli maastohiihtäjä ja kilpaili sotilaspartiohiihdossa talviolympialaisissa 1948. ==Saavutukset== * Suomen Cup 1986 ==Lähteet== Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1965 syntyneet Luokka:Elävät henkilöt
Isaac Tillberg

Isaac Tillberg (5. maaliskuuta 1763 Turku – 5. maaliskuuta 1830 Vaasa) oli suomalainen maanmittari. Hän suoritti maanmittarin tutkinnon 1782 ja sai heti samana vuonna Turun ja Porin läänin varamaanmittarin viran. Komissiomaanmittariksi Tillberg nimitettiin 1793 ja kolmanneksi maanmittariksi 1803. Vuonna 1816 hän siirtyi Vaasan läänin ensimmäiseksi maanmittariksi ja kolme vuotta myöhemmin Tillbergille myönnettiin kollegiasessorin arvonimi. Turun ja Porin läänin maanmittarina toimiessaan Tillberg kartoitti erityisesti Satakuntaa. Vuonna 1802 hän laati Porin uuden asemakaavan kaupunkia vuotta aikaisemmin kohdanneen suurpalon jälkeen. Tillbergin kustavilaista tyyliä edustavassa kaavassa esiintyy ensimmäistä kertaa muun muassa kaupungin nykyinen kauppatori.Pori – Björneborg. Kaupunkiarkeologinen inventointi s. 11. Museovirasto, 2002. Viitattu 9.10.2015. == Lähteet == Luokka:Suomalaiset maanmittarit Luokka:Vuonna 1763 syntyneet Luokka:Vuonna 1830 kuolleet
Delaney Bramlett

Delaine Alvin ”Delaney” Bramlett (1. heinäkuuta 1939 Pontotoc, Mississippi– 27. joulukuuta 2008 Los Angeles, Kalifornia) oli yhdysvaltalainen laulaja, lauluntekijä, rockmuusikko ja levytuottaja. Hänen lähes viisi vuosikymmentä kestänyt uransa kietoutuu yhteen monien 1960- ja 1970-luvun rockin supertähtien urien, kuten Eric Claptonin, George Harrisonin ja Leon Russellin kanssa. Keskeinen osa hänen uransa alkua oli lauluyhtye Delaney & Bonnie hänen silloisen vaimonsa Bonnie Bramlettin kanssa, sekä heidän huippumuusikoista vaihtuvin kokoonpanoin koostunut yhtyeensä Delaney & Bonnie and Friends. ==Elämä ja ura== Mississippin osavaltiossa syntynyt ja varttunut Bramlett muutti 1960-luvun alussa Los Angelesiin, jossa hän sai nimeä laulaja- lauluntekijänä, yhteistyökumppaneinaan muun muassa Joey Cooper, Mac Davis ja Jackie DeShannon. Vuosikymmenen puolivälissä Bramlett oli mukana televisiosarjan Shindig! vakioyhtyeessä nimeltä The Shindogs. Näihin aikoihin hän teki yhteistyötä myös J. J. Calen ja Leon Russellin kanssa ja julkaisi omalla nimellään joitakin singlejä. Vuoden 1969 syksyllä brittikitaristi Eric Clapton liittyi mukaan Delaney & Bonnie & Friends -yhtyeen kiertueelle lyhytaikaiseksi jääneen superyhtye Blind Faithin hajottua. Clapton ja Bramlett ystävystyivät, ja Delaney Bramlett päätyi tuottajaksi Claptonin ensimmäiselle sooloalbumille Eric Clapton. Clapton on myöhemmin kiittänyt Bramlettia siitä, että suostutteli ja opetti hänet laulamaan.Ward, Ed. Eric Clapton: Eric Clapton (kirja-arvio), Rolling Stone 3.9.1970. Bramlett opetti myös The Beatlesin kitaristille George Harrisonille slide-kitaran soittoa, mikä johti gospeltyyliseen jamisessioon, jonka pohjalta syntyi Harrisonin hittikappale ”My Sweet Lord”.Delaney Bramlett had George Harrison, Eric Clapton and some guy named Jimi in his band, A1 Artist Spotlight.com 22.5.2008. Viitattu 9.10.2015. Bramlett oli mukana myös muun muassa Joe Cockerin, Jimi Hendrixin,CD Universe Sorry Janis Joplinin, Billy Prestonin, John Lennonin, The Everly Brothersin, Steve Cropperin ja Billy Burnetten levyillä tai esiintymisissä. Delaney & Bonnie and Friends -yhtyeen levyillä ja keikoilla esiintyivät Claptonin ja Harrisonin lisäksi muun muassa Leon Russell, King Curtis, Duane ja Gregg Allman, Dave Mason, Rita Coolidge, Carl Radle, Jim Gordon, Bobby Whitlock, Jim Keltner, Bobby Keys ja Gram Parsons. Juuri ennen kuolemaansa 2008 Bramlett julkaisi viimeiseksi jääneen albuminsa A New Kind of Blues.CD Baby: Delaney Bramlett: "A New Kind Of Blues" Vuonna 2011 hänet hyväksyttiin Mississippi Musicians Hall of Famen jäseneksi.Theventuremagazine.com Delaney ja Bonnie Bramlettin tytär on laulaja Bekka Bramlett. ==Lähteet== ==Aiheesta muualla== * Luokka:Vuonna 1939 syntyneet Luokka:Vuonna 2008 kuolleet Luokka:Yhdysvaltalaiset laulaja- lauluntekijät Luokka:Yhdysvaltalaiset kitaristit Luokka:Yhdysvaltalaiset musiikkituottajat
Bonnie Bramlett

Bonnie Bramlett (o.s. Bonnie Lynn O’Farrell, s. 8. marraskuuta 1944 Altona, Illinois) on yhdysvaltalainen laulaja ja lauluntekijä. Hän tuli alun perin tunnetuksi rocklauluduosta Delaney & Bonnie, jonka hän muodosti silloisen aviomiehensä Delaney Bramlettin kanssa. Duon Friends-taustayhtyeessä vieraili ajan huippumuusikoita, kuten Eric Clapton, George Harrison ja Jimi Hendrix. ==Elämä ja ura== Bonnie Bramlett on kotoisin Illinois’n osavaltiosta. Siellä hän lauloi jo 14–15-vuotiaana taustoja muun muassa Albert Kingille sekä Ike & Tina Turnerille, joiden Ikettes-lauluryhmässä hän esiintyi muutaman kerran ensimmäisenä valkoihoisena, iholtaan tummaksi värjättynä.Holzman, Jac & Gavan Daws (1998): Follow the Music - The Life and High Times of Elektra Records in the Great Years of American Pop Culture, FirstMedia, ISBN 0-9661221-1-9, s. 271. Bonnie muutti Los Angelesiin 1967 ja tapasi pian Delaney Bramlettin. Sekä avioliitto että musiikillinen yhteistyö Delaney Bramlettin kanssa päättyivät 1972, ja Bonnie Bramlett lähti soolouralle. Hänen esikoisalbumillaan Sweet Bonnie Bramlett (1973) soittaa taustoja skotlantilainen Average White Band. Bramlett esiintyi 1970-luvulla muun muassa Stephen Stillsin kanssa ja tuli 1980-luvulla tunnetuksi gospellaulajana. Vuonna 1988 hän meni naimisiin muusikko-näyttelijä Danny Sheridanin kanssa, joka tuotti hänen levyjään. Bonnie Bramlett on ollut mukana kirjoittamassa monia 1970-luvun hittikappaleita, kuten Leon Russellin kanssa yhdessä tehty ”Superstar”, jonka ovat levyttäneet muun muassa Rita Coolidge ja The Carpenters, sekä Eric Claptonin kanssa syntynyt, tämän ensimmäiselle sooloalbumille päätynyt ”Let It Rain”. Delaney ja Bonnie Bramlettin tytär on laulaja Bekka Bramlett (s. 1968), joka oli 1990-luvun puolivälissä lyhyesti Fleetwood Mac -yhtyeen jäsenenä. Kaikki kolme nähdään sivuosissa vuoden 1971 elokuvassa Nasta laudassa. Bonnie Bramlett näytteli sivuhahmoa Bonnie Watkins vuosien 1988–1997 televisiosarjassa Roseanne, nimellä Bonnie Sheridan. Bonnie Bramlett nähdään myös baarimestarin roolissa vuoden 1991 elokuvassa The Doors. ==Lähteet== ==Aiheesta muualla== * Luokka:Elävät henkilöt Luokka:Yhdysvaltalaiset laulaja- lauluntekijät Luokka:Yhdysvaltalaiset näyttelijät Luokka:Vuonna 1944 syntyneet
Aschanin talo

Aschanin talo viittaa seuraaviin: * Aschanin talo, lääninkivalteri Aschanin talo Heinolassa * Aschanin talo, uudisrakennus, Apteekin talo Helsingissä Pohjois-Esplanadin ja Unioninkadun kulmassa * Aschanin talo, Joensuun Popmuusikoiden talo, Rantakatu 9 (1852)
Ranskalaisen elokuvan festivaali

Ranskalaisen elokuvan festivaali (aiemmin Kultaisia ranskalaisia) on virolaisen Kultuurikuld MTÜ -yhdistyksenhttp://www.culture.ee/organizer/kultuurikuld-mtu-2 ja Ranskan instituutinhttp://www.france.fi/?lang=fi järjestämä pienoisfestivaali, joka sai alkunsa lokakuussa 2013. Kolmepäiväinen festivaali nostaa esiin joka vuosi yhden ranskalaisen elokuvan tähden: vuonna 2013 teemana oli ranskalainen näyttelijä Juliette Binoche, vuonna 2014 näyttelijä Fanny Ardant.http://www.taninfo.ee/index.php?id=26557 http://www.kino.ee/News/Uudised/2014-10-28/1577/Filmifestival-Prantsuse-kuld- Fanny-Ardant-2910-2112014/ http://www.france.fi/helsinki-fi/elokuvafestivaali- kultaisia-ranskalaisia-prantsuse-kuld-taenae-vuonna-myoes- helsingissae-29-31-10/?lang=fi Vuonna 2015 festivaalissa esitettiin ranskalaisen elokuvaohjaajan Benoît Jacquot’n tuotantoa.http://www.france.fi/helsinki-fi/ranskalaisen-elokuvan-festivaalia- vietetaeaen-28-10-31-10/?lang=fi Elokuvat näytettiin Tallinnassa Artis- teatterissa sekä Helsingissä Kino Engel- ja Kino Sheryl -elokuvateattereissa. Helsingissä esitettiin kuusi eri elokuvaa seitsemässä näytöksessä. ==Lähteet== Luokka:Elokuvajuhlat
Alpino-luokka

Alpino-luokka oli Italian laivaston kahden aluksen muodostama fregattiluokka, jonka alukset olivat paranneltuja Canopo-luokan aluksia. == Alukset == Alun perin aluksia suunniteltiin tilattavan vuosina 1959-1960 Circe ja Climene sekä vuosina 1960-1961 Perseo ja Polluce. Tilausta kuitenkin siirrettiin suunnitelmien muuttuessa ja lopulta ainoastaan kaksi alusta tilattiin vuonna 1962. Alpino-luokan fregatitGardiner, Robert s. 210 Nimi Telakka Kölinlasku Vesille Valmis Kohtalo Alpino Cantieri navali Riuniti, Riva Trigoso 27. helmikuuta 1963 10. kesäkuuta 1967 14. tammikuuta 1968 poistettu palveluksesta 31. maaliskuuta 2006 Carabiniere Cantieri navali Riuniti, Riva Trigoso 9. tammikuuta 1965 30. syyskuuta 1967 28. huhtikuuta 1968 poistettu palveluksesta 19. marraskuuta 2008 == Lähteet == * === Viitteet === *
Toby Kebbell

Tobias Alistair Patrick "Toby" Kebbell (s. 9. heinäkuuta 1982 Pontefract, Yorkshire), on brittiläinen näyttelijä, joka on esiintynyt useissa menestyneissä elokuvissa. ==Filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2004 Dead Man’s Shoes Dead Man’s Shoes Anthony 2004 Aleksanteri Alexander Pausanius 2005 Match Point Match Point Poliisi 2006 Wilderness Wilderness Callum 2006 Born Equal Born Equal Kerjääjä 2 2007 Control Control Rob Gretton 2008 RocknRolla RocknRolla Johnny Quid 2009 Chéri Chéri Asiakas 2010 Prince of Persia Prince of Persia: The Sands of Time Garsiv 2010 Noidan oppipoika The Sorcerer’s Apprentice Drake Stone 2010 Salaliittolainen The Conspirator John Wilkes Booth 2011 Sotahevonen War Horse Colin 2011 The Veteran The Veteran Miller 2012 Titaanien raivo Wrath of the Titans Agenor 2013 The East The East Doc 2013 The Counselor The Counselor Tony 2015 Apinoiden planeetan vallankumous Dawn of the Planet of the Apes Koba 2015 Fantastic Four Fantastic Four Victor von Doom / Doom 2015 Buddha's Little Finger Buddha's Little Finger Pyotr 2016 Warcraft: The Beginning Warcraft Durotan, Antonidas 2016 Ben-Hur Ben-Hur Messala 2016 A Monster Calls A Monster Calls isä 2016 Gold Gold Paul Jennings 2017 Kong: Pääkallosaari Kong: Skull Island majuri Jack Chapman 2017 Sota apinoiden planeetasta War for the Planet of the Apes Koba 2018 Destroyer Destroyer Silas 2018 The Angel The Angel Danny Aroya 2019 Daniel Daniel James Foley 2019 Becoming Becoming Alex 2020 Bloodshot Bloodshot Martin Axe ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2000 Elämä käsissä Peak Practice Graham 1 jakso 2005 ShakespeaRe-Told ShakespeaRe-Told Malcolm Jakso "Macbeth" 2007 Katu The Street Paul Billerton 3 jaksoa 2011 Black Mirror Black Mirror Liam 1 jakso 2013 Pahan vanki The Escape Artist Liam 3 jaksoa 2019–2023 Servant Servant Sean Turner pääosa ==Aiheesta muualla== * * Luokka:Brittiläiset näyttelijät Luokka:Vuonna 1982 syntyneet Luokka:Elävät henkilöt
Tunisian kansallisen vuoropuhelun kvartetti

Tunisian kansallisen vuoropuhelun kvartetti on vuonna 2013 perustettu kansalaisjärjestöistä koostuva yhteenliittymä, joka on edistänyt Tunisian rauhanomaista demokratiakehitystä. Kvartetti sai Nobelin rauhanpalkinnon vuonna 2015. Kvartettiin kuuluvat: * Union Générale Tunisienne du Travail (UGTT) * Union Tunisienne de l’Industrie, du Commerce et de l’Artisanat (UTICA) * La Ligue Tunisienne pour la Défense des Droits de l’Homme (LTDH) * Ordre National des Avocats de Tunisie ==Katso myös== *Tunisian vallankumous == Lähteet == Luokka:Nobelin rauhanpalkinnon saajat Luokka:Tunisian politiikka Luokka:Arabikevät
Gemfibrotsiili

Gemfibrotsiili (C15H22O3) on fibraatteihin kuuluva orgaaninen yhdiste. Yhdistettä käytetään lääketieteessä korkean veren lipiditason alentamiseen. ==Vaikutusmekanismi ja käyttö== Gemfibrotsiili aktivoi muiden fibraattien tavoin PPAR-α-reseptoreja (peroksisomin proliferaattoriaktivoitu reseptori-α) sitoutumalla niihin. Näiden reseptorien aktivoituminen johtaa lipoproteiinilipaasientsyymin aktivoitumiseen, minkä seurauksena vapaiden triglyseridien ja LDL-kolesterolin pitoisuus elimistössä laskee. Gemfibrotsiilia käytetään erityisesti sepelvaltimotautia sairastavien potilaiden hoitoon ja sen on todettu alentavan kuolleisuutta. Gemfibrotsiili vähentää sydäntapahtumien esimerkiksi sydänkohtausten riskiä. Lääkeaine imeytyy ihmisen ruuansulatuskanavasta hyvin ja metaboloituu maksassa inaktiivisiksi metaboliiteiksi. ==Haittavaikutukset== Tyypillisiä gemfibrotsiilin aiheuttamia haittavaikutuksia voivat olla maha- ja suolistokanavan oireet, lihaskivut ja lihasten heikkous ja maksaentsyymiarvojen kasvu. Harvinaisena esiintyy myös iho-oireita ja erektiohäiriöitä miehillä. Gemfibrotsiili on CYP3A4-entsyymin inhibiittori, minkä vuoksi HMG-CoA-reduktaasin estäjien eli statiinien pitoisuudet elimistössä kasvavat. Lääkeaine voimistaa myös varfariinin vaikutusta. ==Valmistus== Gemfibrotsiilia voidaan valmistaa isovoihapon estereiden tai suolojen ja litiumdi-isopropyyliamidin tai n-butyylilitiumin muodostaman enolaatin reaktiolla 3-(2,5-ksylyloksi)propyylibromidin kanssa ja muodostuvan esterin hydrolyysillä. Toinen tapa on 5-(2,5-dimetyylifenoksi)-2,2-dimetyylipentanaldehydin hapetus gemfibrotsiiliksi.Axel Kleemann: Cardiovascular Drugs, Ullmann's Encyclopedia of Industrial Chemistry, John Wiley & Sons, New York, 2008. Viitattu 9.10.2015 : ==Lähteet== Luokka:Lääkkeet
HMNZS Arbutus

HMNZS Arbutus (viirinumero K403) oli Uuden-Seelannin laivaston vuonna 1944 valmistunut parannellun Flower-luokan korvetti, joka palveli toisessa maailmansodassa. == Valmistus == Britannian kuninkaallinen laivasto tilasi aluksen 28. heinäkuuta 1942 Greenockista George Hall and Companyltä, missä köli laskettiin 3. toukokuuta 1943. Alus laskettiin vesille 26. tammikuuta 1944 ja valmistui 5. heinäkuuta.uboat.net == Palvelus == Alus luovutettiin valmistuessa Uudelle-Seelannille, joka liitti sen laivastoonsa nimellä HMNZS Arbutus. Toisen maailmansodan päätyttyä alus osallistui helmikuussa 1947 kahden kuukauden purjehdukseen Tyynellä valtamerellä. Tahitilla alusta vartioineet miehet olivat humalassa, jolloin väkijoukko yritti tunkeutua alukseen. Huhtikuussa aluksen miehistö osallistui heikon palkan ja huonojen työolosuhteiden aiheuttamaan kapinaan. Alus palautettiin Britannian kuninkaalliselle laivastolle vuonna 1948 ja se romutettiin Dunstonissa kesäkuussa 1951. ==Lähteet== * * === Viitteet === Luokka:Uuden-Seelannin laivaston Flower-luokan korvetit Luokka:George Brown and Company
Kevin McCarthy (poliitikko)

Kevin Owen McCarthy (s. 26. tammikuuta 1965 Bakersfield, Kalifornia) on yhdysvaltalainen republikaanipoliitikko, joka toimi Yhdysvaltain edustajainhuoneen puhemiehenä tammikuusta 2023 lokakuuhun 2023 asti. Hänen edustajainhuoneen puhemieheksi valintaansa tarvittiin 15 äänestyskertaa. Viimeksi tätä useammin on jouduttu äänestämään vuonna 1860. McCarthysta tuli 3. lokakuuta 2023 Yhdysvaltain historian ensimmäinen edustajainhuoneen puhemies, joka menetti asemansa edustajainhuoneen äänestyksessä. Äänestyksen pani alulle hänen floridalainen puoluetoverinsa, Matt Gaetz, ja McCarthy hävisi sen äänin 216–210. McCarthy sai liittovaltion hallinnon sulun estäneen lakipaketin läpi demokraattien tuella, ja menetti siten osan republikaanien luottamuksen.YLE:Yhdysvaltain edustajainhuoneessa tehtiin historiaa: republikaanipuheenjohtaja äänestettiin ulos McCarthy ilmoitti sittemmin, ettei aio asettua ehdolle tulevissa puhemiesvaaleissa. Hänet valittiin ensimmäisen kerran vuonna 2006 edustajainhuoneeseen Kalifornian 22. vaalipiiristä. Tällä hetkellä hän edustaa Kalifornian 20. vaalipiiriä. Hän toimi edustajainhuoneen republikaaniryhmän johtajana elokuusta 2014 tammikuuhun 2023. McCarthy luopui edustajainhuoneen paikastaan joulukuussa 2023. Hänen seuraajakseen valittiin erillisissä täyttövaaleissa Vince Fong, joka aloitti McCarthyn tilalla 3. kesäkuuta 2024. == McCarthyn kampanja Hillary Clintonia vastaan == McCarthy ilmoitti syyskuussa 2015 pyrkivänsä edustajainhuoneen puhemieheksi. Kampanjan suosio laski sen jälkeen, kun hän televisiossa pyrki heittämään epäilyksiä presidenttiehdokas Hillary Clintonia kohtaan. McCarthy huomautti, kuinka selvästi Clintonin kannatusluvut ovat laskeneet sen jälkeen, kun republikaanit perustivat tutkintakomission selvittämään tämän toimia ulkoministerinä. Clinton sai McCarthyn puheista tukea syytteilleen, joiden mukaan tutkinta on pelkkää politikointia, jonka päämäärä on vahingoittaa Clintonia. McCarthy ilmoittikin 8. lokakuuta 2015 jättäytyvänsä pois puhemieskilvasta. == Vähemmistöjohtaja == Vuoden 2018 välivaalien jälkeen republikaanit olivat edustajainhuoneessa vähemmistönä. McCarthy valittiin jälleen edustajainhuoneen republikaaniryhmän johtajaksi. == Lähteet == == Aiheesta muualla == * Elämäkerta kongressin sivustolla * Kevin McCarthyn sivu edustajainhuoneen sivustolla Luokka:Yhdysvaltain edustajainhuoneen puhemiehet Luokka:Yhdysvaltain edustajainhuoneen enemmistöjohtajat Luokka:Yhdysvaltalaiset republikaanipoliitikot Luokka:Kalifornialaiset poliitikot Luokka:Vuonna 1965 syntyneet Luokka:Elävät henkilöt
Työmies–Eteenpäin

Työmies–Eteenpäin oli Wisconsinin Superiorissa vuosina 1950–1998 ilmestynyt amerikansuomalainen kommunistinen sanomalehti. Työmies–Eteenpäin syntyi, kun New Yorkin osavaltion Yonkersissa julkaistu Eteenpäin yhdistettiin Superiorissa ilmestyneeseen Työmieheen. Lehden kustantajana toimi Työmies Society. Päätoimittajana työskenteli aluksi G. M. Wästilä, vuosina 1972–1975 Frank Walli ja vuodesta 1975 lähtien Timo Poropudas. International Workers’ Orderin ja sen suomalaisen järjestön lakkauttamisen jälkeen Työmies–Eteenpäin toimi amerikansuomalaisten kommunistien tärkeimpänä yhdyssiteenä. Päivälehtenä aloittaneen julkaisun levikki oli aluksi noin 4 000 kappaletta. 1970-luvulla sen levikki laski alle puoleen ja ilmestymistiheys yhteen kertaan viikossa. 1990-luvulla Työmies–Eteenpäin ilmestyi enää vain kerran kuukaudessa. Vuonna 1986 sen rinnalle perustettiin englanninkielinen The Finnish American Reporter, joka jatkaa toimintaansa poliittisesti sitoutumattomana julkaisuna. ==Lähteet== Luokka:Amerikansuomalaiset sanomalehdet
Veera W. Vilo

Veera W. Vilo (s. 22. syyskuuta 1990 Oulu) on suomalainen näyttelijä ja elokuvantekijä. Hän on näytellyt muun muassa elokuvissa (Pri)sons (2024), Free Skate (2022), Punainen kohina (2021), Kyrsyä – Tuftland (2017), A Man and a Woman (2016) ja Bunny the Killer Thing (2015), sekä tv-sarjoissa Helsinki- syndrooma (2022), Roba (2016) ja Nymfit (2014). Vilo valmistui näyttelijäksi vuonna 2014 Isossa-Britanniassa, yliopistosta University of Wales Trinity Saint David (Bachelor of Fine Arts Honours Acting).https://www.stage32.com/VeeraWVilo Vilo sai vuonna 2018 Västeråsin filmifestivaalilla Ruotsissa parhaan näyttelijän ehdokkuuden elokuvasta Kyrsyä – Tuftland. Näyttelemisen ohella Vilo on myös toiminut tuottajana elokuvassa, ja voittanut parhaan fiktiivisen elokuvan palkinnon Yhdysvalloissa Arizona Underground Film Festivaalilta, parhaan elokuvan palkinnon Kanadassa Cinemafantastique International Genre Film Festilta ja parhaan kotimaisen elokuvan palkinnon Helsingissä Scandinavian International Film Festivaalilta. Vilo on kirjoittanut ja tuottanut taitoluistelumaailmaan sijoittuvan, urheilun pimeää puolta kuvaavan elokuvan Free Skate, jonka ohjaajana on hänen puolisonsa Roope Olenius, ja jossa hän itse näytteli pääosan. Vilo on osallistunut julkiseen keskusteluun estetiikkalajien urheilijoiden hyvinvoinnista ja ihmisoikeuksista. Vilo ja Olenius ovat kertoneet joutuneensa venäläisten trollien hyökkäyksen kohteeksi trailerin julkaisun yhteydessä. Parivaljakko oli Golden Globes -haastattelussa helmikuussa 2023, kun Free Skate avasi Yhdysvalloissa. Ennen näyttelijän uraansa Vilo voimisteli Olarin Voimistelijoissa Deltat-joukkueessa vuosina 2004–2008. Vilo oli voittamassa joukkuevoimistelun junioreiden maailmanmestaruuden vuonna 2005 ja naisten maailmanmestaruuden vuonna 2008 ja World Cup -kultaa vuonna 2008.http://www.mtv.fi/sport/muut-lajit/uutiset/artikkeli/deltat-voimisteli- maailmancupin-voittoon/3627104 Vilo asuu Espoossa yhdessä puolisonsa Roope Oleniuksen ja heidän kolmen lapsensa kanssa. Oleniuksella ja Vilolla on elokuvastudio Bright Fame Pictures. == Lähteet == == Aiheesta muualla == * http://www.episodi.fi/uutiset/suomalaisen-kauhukomedian-tahdet-mukana- kansainvalisessa-tuotannossa/ * http://shl.fi/2015/06/02/kuka-lopulta-onkaan- outo/ * http://www.hs.fi/kulttuuri/a1305627174857 Luokka:Suomalaiset näyttelijät Luokka:Suomalaiset voimistelijat Luokka:Vuonna 1990 syntyneet Luokka:Elävät henkilöt
Kalifornian lippu

Kalifornian lippu on Kalifornian osavaltion virallinen tunnus sinetin ohella. Lippua kutsutaan englanniksi tavallisesti nimellä Bear Flag (). Lippu on pohjaväriltään valkoinen, ja sen keskelle on kuvattu harmaakarhu vihreällä ruoholla. Karhun alla on sanat California Republic (). Lipun vasemmalla laidalla karhun yläpuolella on pieni punainen viisisakarainen tähti. Lipun alalaidassa on punainen vaakaviiva. == Historia == Ensimmäisiä nykyisen Kalifornian alueen lippuja käyttivät Kaliforniaa 1830-luvulla hallinnutta Meksikoa vastaan taistelleet kapinalliset. Näistä vanhin tarkoin ulkonäöltään tunnettu lippu on California Lone Star Flag vuodelta 1836. Siinä on yksi punainen viisisakarainen tähti valkoisella pohjalla. Ensimmäisen kerran nykyisenkaltaista lippua, johon oli kuvattu karhu, käyttivät kapinalliset Sonoman kaupungissa vuonna 1846. Lipun oli suunnitellut William L. Todd. Alkuperäinen lippu lahjoitettiin vuonna 1855 Society of California Pioneers -seuralle, joka säilytti lippua omissa tiloissaan, kunnes se tuhoutui San Franciscon vuoden 1906 suuren maanjäristyksen aiheuttamassa palossa. Lippu otettiin virallisesti käyttöön osavaltion lippuna kolmas helmikuuta 1911. Tarkan nykyisen muotonsa lipun karhu sai vuonna 1955. Sitä suunniteltaessa lipussa esiintyvän karhun esikuvana käytettiin karhun (Ursus arctos) sukupuuttoon kuolleen kalifornialaisen alalajin U. arctos californicus täytettyä yksilöä. == Muut liput == Kalifornian kuvernööri käyttää omaa lippuaan. Kuvernöörin lippuun on kuvattu Kalifornian sinetti ilman reunuksiaan sinisellä pohjalla. Lipun kulmissa on pienet, valkoiset viisisakaraiset tähdet == Lähteet == Lippu Luokka:Yhdysvaltain osavaltioiden liput
Työläisnainen (Yhdysvallat)

Työläisnainen oli Yhdysvalloissa vuosina 1930–1936 ilmestynyt kommunistinen naisten viikkolehti. Toverittaren jatkajaksi perustettua Työläisnaista julkaistiin aluksi Työmiehen yhteydessä Wisconsinin Superiorissa. Vuonna 1931 se siirrettiin New Yorkin Brooklyniin. Alaotsikolla Amerikan suomalaisten työläis- ja farmarinaisten viikkolehti ilmestynyt 12-sivuinen julkaisu sisälsi uutisia sekä artikkeleita naisten elämästä ja asemasta. Siinä oli myös mainoksia ja jonkin verran englanninkielistä aineistoa. Työläisnaisen toimittajana työskenteli sen koko ilmestymisajan Evi Suvanto. Lehden levikki oli enimmillään 14 000 kappaletta vuonna 1932. Helmikuussa 1936 sen tilalle perustettiin laajempaa yleisöä tavoitellut Naisten Viiri. ==Lähteet== Luokka:Naistenlehdet Luokka:Amerikansuomalaiset sanomalehdet
Sergei Grankin

Sergei Jurjevitš Grankin (s. 21. tammikuuta 1985 Jessentuki) on venäläinen lentopalloilija, joka edustaa Venäjän lentopallon superliigassa pelaavaa Moskovan Dinamoa ja Venäjän miesten lentopallomaajoukkuetta. Pelipaikaltaan 195 senttimetriä pitkä ja 96 kilogrammaa painava Grankin on passari. Hänen iskulyöntinsä ylettyy 351 senttimetrin korkeuteen ja blokkilyönti 325 sentin korkeuteen.http://www.worldofvolley.com/wov-community/players/8089/sergey- yuryevich-grankin.html == Ura == === Seurajoukkueura === Grankin on edustanut Moskovan Dinamoa vuodesta 2006 alkaen. Hän on voittanut seuran kanssa kahdesti sekä CEV-cupin että Venäjän mestaruuden. Hänellä on myös kaksi Venäjän cupin voittoa. Ennen Dinamoa Grankin edusti Lutš Moskovaa vuodet 2005-2006 ja Neftjanik Jaroslavlia vuodet 2001-2005. === Maajoukkueura === Grankin on kuulunut Venäjän maajoukkueeseen vuodesta 2006 alkaen. Vuoden 2012 kesäolympialaisissa Lontoossa hän oli mukana saavuttamassa olympiakultaa ja vuoden 2008 kesäolympialaisissa Pekingissä pronssia.http://www.sports- reference.com/olympics/athletes/gr/sergey-grankin-1.html Vuoden 2013 EM- kilpailuista hän oli saavuttamassa kultaa. Samoissa kisoissa hänet valittiin turnauksen parhaaksi passariksi. Grankin on saavuttanut myös kaksi maailmanliigan voittoa, vuosina 2011 ja 2013. == Lähteet == Luokka:Venäläiset lentopalloilijat Luokka:Venäläiset olympiavoittajat Luokka:Vuonna 1985 syntyneet Luokka:Elävät henkilöt
Leuanalussylkirauhanen

Leuanalussylkirauhaset (lat. glandula submandibularis) ovat ihmisen suuontelon suuriin sylkirauhasiin kuuluvia eksokriinisiä erityisrauhasia. Normaalitilassa ne erittävät noin 69–70 % kaikesta syljestä. Ruokailun aikana leuanalussylkirauhasten osuus vähenee, koska valtaosan sylkinesteestä erittää korvasylkirauhanen (lat. glandula parotis). Leuanalussylkirauhasia on kaksi kappaletta ja ne sijaitsevat symmetrisesti molemmin puolin suuonteloa leukaluun (lat. mandibula) kulman (lat. angulus mandibulae) takana. Leuanalussylkirauhasen rauhaskudos on yhteydessä suuonteloon leuanalussylkirauhasen tiehyen (lat. ductus submandibularis) välityksellä. Leuanalussylkirauhasen tiehyt kulkee leveän suupohjalihaksen (lat. musculus mylohyoideus) päällä anteriorisesti ja päättyy suunpohjan pinnalla olevaan kielenaluslihakkeeseen (lat. caruncula sublingualis). ==Lähteet== == Aiheesta muualla == *Solunetti: Sylkirauhaset *Finto, suomalainen sanasto- ja ontologiapalvelu: Leuanalussylkirauhanen Luokka:Avoeritysrauhaset
Boris Tatar

Boris Tatar (s. 17. maaliskuuta 1993 Podgorica, Jugoslavia) on montenegrolainen jalkapalloilija, joka edusti kaudella 2016 Suomen Veikkausliigassa FC Lahtea. Hän on pelipaikaltaan oikea laitapuolustaja tai keskuspuolustaja. Tatar edusti vuoteen 2013 asti Montenegron jalkapalloliigan FK Budućnost Podgoricaa.http://nr.soccerway.com/players/boris-tatar/192416/ Vuonna 2013 hän oli lainalla FK Mladostissa, jossa hän teki yhdessätoista ottelussa yhden maalin. Kauden 2014–2015 loppupuolen Tatar edusti FK Zabjeloa. Kakkosen kaudeksi 2015 hän siirtyi Ekenäs SC:hen, jossa teki 22 ottelussa kaksi maalia. Lokakuussa 2015 Tatar teki kauden 2016 kattavan sopimuksen Veikkausliigan FC Lahden kanssa.http://www.fclahti.fi/uutiset/2015/10/08/fc- lahti-sopimukseen-boris-tatarin-kanssa Hän teki debyyttinsä Veikkausliigassa huhtikuussa 2016 Turun Interiä vastaan. Tatar pelasi vuosina 2011–2012 Montenegron alle 19-vuotiaiden maajoukkueessa seitsemän ottelua. Alle 21-vuotiaiden maajoukkueessa hän debytoi ystävyysottelussa vuonna 2012. == Lähteet == Luokka:Montenegrolaiset jalkapalloilijat Luokka:Vuonna 1993 syntyneet Luokka:Elävät henkilöt
HMCS Mimico (K485)

HMCS Mimico (viirinumero K485) oli Kanadan kuninkaallisen laivaston parannellun Flower-luokan korvetti toisessa maailmansodassa. == Valmistus == Alus tilattiin 15. toukokuuta 1942 nimellä HMS Bulrush Sunderlandista John Crown and Sonsilta, missä köli laskettiin 22. helmikuuta 1943. Alus laskettiin vesille 22. lokakuuta ja otettiin Kanadan laivaston palvelukseen 8. helmikuuta 1944 Sunderlandissa.Friedman, Norman s. 341 == Palvelus == Alus saapui Stornowayssä pidetyn koulutuksen päätyttyä Obaniin Skotlantiin, jossa se liitettiin läntisen reitin alaisuuteen suojaamaan Normandian maihinnousun saattueita. Se saapui saattueen mukana Normandian rannikon edustalle maihinnousua seuranneena päivänä. Alus oli Kanaalin alueella lukuun ottamatta syyskuuta, jolloin se oli hetken aikaa Portsmouthin komennossa ja lokakuussa Noren alaisuudessa tukikohtanaan Sheerness. Helmi-maaliskuussa 1945 alus oli huollettavana Chathamissa, mistä se palasi Sheernessiin jatkaen suojaustehtävissä toukokuuhun.Macpherson, Ken & Burgess, John s. 105 Alus lähti Britteinsaarilta toukokuussa ja poistettiin palveluksesta 18. heinäkuuta, minkä jälkeen se makasi ankkurissa Sorelissa. Alus myytiin valaanpyyntialukseksi ja aloitti uudessa tehtävässään 1950 nimettynä Olympic Victoriksi. Aluksen omistus siirtyi Japaniin 1956, jolloin se nimettiin Otorimaru No. 12:ksi. Viimeiset merkinnät aluksesta Lloyd'sin rekisterissä on vuosilta 1962-1963. == Päälliköt == Aluksenpäällikköinä olivatMacpherson, Ken & Burgess, John s. 195: *F. J. Jones 8. helmikuuta - 2. lokakuuta 1944 *G. F. Crosby 3. lokakuuta - 20. marraskuuta 1944 *F. J. Jones 21. marraskuuta 1944 - 25. tammikuuta 1945 *W. R. Stacey 26. tammikuuta - 1. helmikuuta 1945 *M. W. Knowles 2. - 14. helmikuuta 1945 *J. B. Elmsley 15. helmikuuta - 18. heinäkuuta 1945 ==Lähteet== * * * * === Viitteet === Luokka:Kanadan laivaston Flower-luokan korvetit Luokka:Kanadalaiset toisen maailmansodan korvetit
HMCS Forest Hill (K486)

HMCS Forest Hill (viirinumero K486) oli Kanadan kuninkaallisen laivaston parannellun Flower-luokan korvetti toisessa maailmansodassa. == Valmistus == Alus tilattiin 22. heinäkuuta 1942 nimellä HMS Ceanothus Paisleysta Fleming and Fergusonilta, missä köli laskettiin 5. helmikuuta 1943. Alus laskettiin vesille 30. elokuuta ja otettiin Kanadan laivaston palvelukseen vielä saman vuoden lopulla 1. joulukuuta Clydessä Skotlannissa.Friedman, Norman s. 341 == Palvelus == Tobermoryssä järjestetyn koulutuksen jälkeen alus liittyi Kanadan 3. saattajaosastoon Londonderryssä, mistä se lähti 29. tammikuuta 1944 liittyäkseen ensimmäiseen saattueeseensa ONS28. Alus oli saattuetehtävissä Pohjois-Atlantilla joulukuuhun, jolloin se saapui Liverpooliin huollettavaksi. Kaksi kuukautta myöhemmin telakalta vapauduttuaan alus lähti Bermudalle koulutettavaksi.Macpherson, Ken & Burgess, John s. 104 Huhtikuussa 1945 alus palasi saattuetehtäviin, jolloin se liittyi Halifaxiin sijoitettuun osastoon paikallissaattajaksi. Alus poistettiin palveluksesta 9. heinäkuuta, minkä jälkeen se makasi ankkurissa Sorelissa. Alus romutettiin 1948 Hamiltonissa. == Päälliköt == Aluksenpäällikköinä olivatMacpherson, Ken & Burgess, John s. 192: *E. U. Jones 1. joulukuuta 1943 - 17. syyskuuta 1944 *F. R. Brebner 18. syyskuuta 1944 - 9. heinäkuuta 1945 ==Lähteet== * * * * === Viitteet === Luokka:Kanadan laivaston Flower-luokan korvetit Luokka:Kanadalaiset toisen maailmansodan korvetit